โรงเรียนราชสีมาวิทยาลัย

**โรงเรียนราชสีมาวิทยาลัย** (อักษรย่อ: **[[รายชื่ออักษรย่อของโรงเรียนในประเทศไทย|ร.ส.]]**, **R.S.**) เป็นโรงเรียนมัธยมศึกษาขนาดใหญ่พิเศษ ประเภทโรงเรียนชายล้วน สังกัดสำนักงานคณะกรรมการการศึกษาขั้นพื้นฐาน
ตั้งอยู่เลขที่ 1753 ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา 

## ประวัติโรงเรียน
พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้ประกาศพระบรมราชโองการจัดตั้งโรงเรียนหลวงขึ้นตามมณฑลต่าง ๆ โดยทั่วกัน ยึดแบบอย่างของโรงเรียนสวนกุหลาบวิทยาลัย โรงเรียนหลวงแห่งแรกของประเทศไทย (จัดตั้งเมื่อปี พ.ศ. 2425) ด้วยสายพระเนตรอันยาวไกลในพระองค์ที่มีพระกรุณาโปรดเกล้าฯ ให้จัดตั้งโรงเรียนหลวงขึ้นนี้ เพราะพระองค์มีพระราชปณิธานอันยิ่งใหญ่ ดังปรากฏในลายพระราชหัตถเลขา ความตอนหนึ่งว่า 

อันถือเป็นจุดกำเนิดของ *โรงเรียนราชสีมาวิทยาลัย* ซึ่งประวัติของโรงเรียนจัดแบ่งตามสถานที่ตั้งโรงเรียนได้ 4 ยุค คือ ยุคที่ 1 วัดกลางหรือวัดพระนารายณ์ ยุคที่ 2 โรงเรียนประจำมณฑล ยุคที่ 3 เสือดงจิระ และยุคที่ 4 บ้านใหม่กิโลเก้า ในปัจจุบัน ตั้งอยู่ริมถนนมิตรภาพ ต.บ้านใหม่ อ.เมือง จ.นครราชสีมา ด้วยเนื้อที่ 161 ไร่ 3 งาน 14 ตารางวา 

โรงเรียนราชสีมาวิทยาลัย เป็นโรงเรียมมัธยมชายขนาดใหญ่ที่สุดประจำจังหวัดนครราชสีมา และภาคตะวันออกเฉียงเหนือ ประกอบด้วย อาคารอำนวยการ อาคารเรียน และอื่น ๆ จำนวนกว่ายี่สิบอาคาร มีนักเรียนกว่าสี่พันคน และครูกว่าสองร้อยคน มีนโยบายที่สำคัญในเนื้อหาของการปฏิรูปทางการศึกษา คือการปรับเปลี่ยนบทบาทให้องค์กรการศึกษาสามารถสร้างสรรค์แนวทางเรียนรู้ ความเข้าใจร่วมกัน และก่อกำเนิดรูปแบบใหม่ ๆ ด้วยการส่งเสริมให้เยาวชนสามารถเรียนรู้เพื่อเข้าใจชีวิต สังคม และความสัมพันธ์ในภาวะแวดล้อมแบบองค์รวม ถึงพร้อมด้วยการเรียนรู้เพื่อเข้าใจบทบาทหน้าที่ รวมทั้งเปิดโอกาสให้ชุมชน ท้องถิ่น และภูมิภาค มีส่วนในการกำหนดเนื้อหาและแนวทางการเรียนรู้ เพื่อกระจายการมีส่วนร่วมทางการศึกษาในแต่ละชุมชนท้องถิ่นขนานไปกับการศึกษาวิทยาการนานาชาติ ภายใต้แนวทางการพัฒนาแห่งชาติที่กำหนดให้ทรัพยากรบุคคล เป็นศูนย์กลางในการพัฒนาที่สามารถเข้าใจพื้นฐานของตนเอง และสามารถก้าวย่างไปเพื่อสัมพันธ์กับนานาชาติได้

ส่วนในอดีตโรงเรียนราชสีมาวิทยาลัยถือได้ว่าเป็นผลผลิตจากการปฏิรูปทางการศึกษาที่สำคัญของประเทศ ภายใต้แนวทางในการพัฒนาการศึกษาและขยายโอกาสในระดับภูมิภาคท่ามกลางการพัฒนาเศรษฐกิจ สังคม การเมือง และวัฒนธรรมอย่างขนานใหญ่ในรัชสมัยของสมเด็จพระพุทธเจ้าหลวง ที่ทรงวางแนวทางให้โรงเรียนราชสีมาวิทยาลัยเป็นกลไกสำคัญในการวางรากฐานการศึกษาระดับภูมิภาคโดยเฉพาะภูมิภาคอีสาน ในโอกาสที่กระแสการปฏิรูปการศึกษาของประเทศก้าวมาสู่จุดเปลี่ยนที่สำคัญในการปรับกระบวนทัศน์ บทบาท และมุมมองใหม่ โรงเรียนราชสีมาวิทยาลัย จึงเสมือนหนึ่งบทบันทึกที่สำคัญของก้าวย่างใหม่ในการปรับแนวคิด และกระบวนการปฏิรูปการศึกษาให้กลายเป็นรูปธรรมจากเดิมในการสร้างสรรค์เยาวชนของชาติตลอดระยะเวลามาอย่างยาวนาน

ตามที่พระบาทสมเด็จพระจุลจอมเกล้าเจ้าอยู่หัว ได้ทรงพระกรุณาโปรดเกล้าฯ ให้ดำเนินการขยายการศึกษาออกสู่หัวเมือง โดยการจัดตั้งโรงเรียนมูลศึกษาขึ้นในวัดทั่วไปทั้งในกรุงเทพมหานครและหัวเมือง มีวัตถุประสงค์เพื่อขยายการศึกษาเล่าเรียนหนังสือไทยให้แพร่หลายเป็นแบบแผนยิ่งขึ้น ซึ่งมณฑลนครราชสีมา มีเมืองบุรีรัมย์และชัยภูมิ อยู่ในความดูแล ตัวเมืองนครราชสีมาเป็นเมืองหลัก วัดกลางหรือวัดพระนารายณ์มหาราช เหมาะสมที่จะตั้งโรงเรียนหลวง อีกทั้งเจ้าคณะมณฑลก็พำนักอยู่ ณ วัดแห่งนี้ ประกอบกับจากการตรวจสอบเอกสารหลักฐานต่าง ๆ สามารถเรียบเรียงประวัติพอสังเขปของโรงเรียนได้ดังนี้
* ** [[พ.ศ._2435|พ.ศ. 2435]]** วันที่ 5 พฤษภาคม รัตนโกสินทรศก 111 พระประสิทธิ์ศัลการ (สอาด สิงหเสนี) (ภายหลังเลื่อนเป็น พระยาประสิทธิ์ศัลการ และ พระยาสิงห์เสนี (สอาด สิงหเสนี) ตามลำดับ) ข้าหลวงเทศาภิบาลมณฑลนครราชสีมาได้รับพระราชทานให้จัดตั้งโรงเรียนมูลศึกษาขึ้นที่วัดกลางเมืองนครราชสีมา ซึ่งเป็นโรงเรียนแห่งแรกของมณฑลฯ โดยใช้พระวิหารเป็นสถานที่จัดการเรียนการสอน ในระยะแรกมีนักเรียนจำนวน 20 คน มีนายดี ปลัดกองแต่งตำราเป็นอาจารย์  โรงเรียนดังกล่าวมีลักษณะเป็นโรงเรียนมูลสามัญชั้นต่ำ ที่สอนเพียงเขียนอ่านและการคิดเลข 
* ** [[พ.ศ._2440|พ.ศ. 2440]]** เนื่องจากพระวิหารที่ใช้เป็นสถานที่จัดการเรียนการสอนในระยะแรกได้ชำรุดทรุดโทรม จึงได้ย้ายสถานที่จัดการเรียนการสอนมายังโรงธรรมของวัด (ศาลาการเปรียญ) และโรงทหารเก่า ริมวัดกลาง ตามลำดับ ซึ่งในขณะนั้นมีนักเรียนประมาณ 80 คน มีขุนอนุสาตร (พุก) เป็นครู  และต่อมาได้มีชื่อเรียกว่า **โรงเรียนอัษฎางค์** ตามชื่อถนนที่ผ่านหน้าวัดกลาง
* ** [[พ.ศ._2444|พ.ศ. 2444]]** วันที่ 16 มิถุนายน รัตนโกสินทรศก 120 พระเทพมุนีและพระรังสรรค์สารกิจ (เลื่อน ศรีเพ็ญ) (ปลัดเทศาภิบาล) พร้อมด้วยคณะสงฆ์และกรมการเมืองนครราชสีมาได้ประชุมการจัดตั้งโรงเรียนที่เป็นแบบแผนตาม **ประกาศจัดการเล่าเรียนในหัวเมือง** และ **แบบจัดการศึกษาหัวเมือง รัตนโกสินทรศก 117** ขึ้นที่โรงเรียนอัษฎางค์ภายในวัดกลางเมืองนครราชสีมา เรียกชื่อว่า **โรงเรียนวัดกลางเมืองนครราชสีมา** มีนักเรียน 80 คน และมีพระอ๊อกหรือนายอ๊อดเป็นครู ซึ่งในช่วงเวลานี้ได้จัดการเรียนการสอนเพียงชั้นสามัญใน 4 วิชา ได้แก่ อักขรสมัย เลข เครื่องยังชีพ และธรรมปฏิบัติ ทั้งนี้ เนื่องจากมีจำนวนนักเรียนน้อยกว่า 100 คน ในขณะนั้นจึงมีฐานะเป็นโรงเรียนระดับเมือง ชั้นโท
* ** [[พ.ศ._2447|พ.ศ. 2447]]**  วันที่ 1 พฤษภาคม ได้กระทำพิธีเปิดโรงเรียนอย่างเป็นทางการ โดยมี **พันเอกพระยากำแหงสงคราม (จัน ณ ราชสีมา) สมุหเทศาภิบาล** เป็นประธานในพิธี มีนักเรียน 110 คน พระสมุห์จริง ป. เป็นครูใหญ่ จัดการเรียนการสอนเพียงประโยคประถมศึกษา
* ** [[พ.ศ._2456|พ.ศ. 2456]]**  ได้สร้างโรงเรียนขึ้นใหม่ ณ บริเวณศาลารัฐบาลมณฑลนครราชสีมา ซึ่งเป็นที่ตั้งของโรงเรียนศิริวิทยากร (โรงเรียนรวมมิตรวิทยาในปัจจุบัน) และได้เปลี่ยนชื่อเป็น **โรงเรียนตัวอย่าง** กระทำพิธีเปิดเมื่อวันที่ 5 พฤศจิกายน 2456
* ** [[พ.ศ._2457|พ.ศ. 2457]]**  โรงเรียนขยายการศึกษาจากระดับประถมศึกษาและระดับมัธยมศึกษาเป็นระดับฝึกหัดครู (ป.) เพิ่มขึ้น นับว่าเป็นการฝึกหัดครูแห่งแรกในส่วนภูมิภาค
* ** [[พ.ศ._2458|พ.ศ. 2458]]**  มีพระราชบัญญัติการใช้นามสกุลครูและนักเรียนโรงเรียนตัวอย่างและครูทุกคนจึงมีนามสกุลตั้งแต่นั้นมา ครูใหญ่ชื่อ ขุนกัลยาณเวทย์ (ศุข อาสนะนันทน์)	
* ** [[พ.ศ._2461|พ.ศ. 2461]]**  ในสมัยรองอำมาตย์ตรี ขุนอักษรเสรฐ (เปล่ง ชื่นภิรมย์)	เป็นครูใหญ่ โรงเรียนได้เปลี่ยนชื่อเป็น **โรงเรียนประจำมณฑลนครราชสีมา**เปิดสอนถึงระดับชั้นมัธยมศึกษาปีที่ 6
* ** [[พ.ศ._2470|พ.ศ. 2470]]**  โรงเรียนได้จัดให้มีแตรวงลูกเสือขึ้น ซึ่งถือว่าเป็นต้นกำเนิดดุริยางค์ลูกเสือ และวงโยธวาทิตของโรงเรียนในปัจจุบัน
* ** [[พ.ศ._2471|พ.ศ. 2471]]**  โอนนักเรียนหญิงทั้งหมดจากโรงเรียนประจำมณฑลนครราชสีมาไปอยู่รวมกับโรงเรียนประจำจังหวัด ซึ่งเดิมตั้งอยู่ที่วัดสุทธจินดา (ปัจจุบันคือโรงเรียนสุรนารีวิทยา) จึง**เปิดสอนเฉพาะนักเรียนชาย**
* ** [[พ.ศ._2476|พ.ศ. 2476]]**  เจ้าพระยาธรรมศักดิ์มนตรีรัฐมนตรีว่าการกระทรวงธรรมการ ได้มาตรวจโรงเรียนมีนักเรียนกว่า 1,000 คน เห็นควรให้เปิดสอนชั้นมัธยมศึกษาปีที่ 7 และ 8 ขึ้น 
* ** [[พ.ศ._2477|พ.ศ. 2477]]**  ได้ขยายโรงเรียนถึงชั้นมัธยมศึกษาปีที่ 7 และเปลี่ยนชื่อโรงเรียนเป็น **โรงเรียนราชสีมาวิทยาลัย** โดยมี หลวงทรงวิทยาศาสตร์ (ทรง ประนิช) เป็นอาจารย์ใหญ่
* ** [[พ.ศ._2478|พ.ศ. 2478]]**  ได้ขยายนักเรียนถึงชั้นมัธยมศึกษาปีที่ 8 และได้เปิดสอนแผนกพาณิชยการเพิ่มขึ้น
* ** [[พ.ศ._2481|พ.ศ. 2481]]**  **ได้ยุบชั้นประถมศึกษาทั้งหมด** จึงกลายเป็นโรงเรียนระดับมัธยมศึกษาที่มีแต่นักเรียนชายล้วน เปิดถึงชั้นมัธยมศึกษาปีที่ 5 **ยุบแผนกพาณิชยการ และยุบชั้นมัธยมศึกษาปีที่ 7 และ 8** ไปเปิดสอนที่โรงเรียนเตรียมอุดมศึกษา พญาไท เพียงแห่งเดียว
* ** [[พ.ศ._2483|พ.ศ. 2483]]**  ได้ย้ายโรงเรียนจากสถานที่เดิมไปอยูที่บ้านแสนสุข ติดกับค่ายสุรนารี เมื่อวันที่ 17 มิถุนายน พ.ศ. 2483 **นาย สำเนียง ตีระวนิช ป.ม.,อ.บ.** เป็นอาจารย์ใหญ่ เกิดคำขวัญ ***'มานะ-วินัย***'
* ** [[พ.ศ._2484|พ.ศ. 2484]]**  ก่อตั้งสมาคมนักเรียนเก่าราชสีมาวิทยาลัย (ส.น.ร.)
* ** [[พ.ศ._2489|พ.ศ. 2489]]**  เริ่มจัดการศึกษาชั้นเตรียมอุดมศึกษาแผนกวิทยาศาสตร์ และปี พ.ศ. 2490 เปิดสอนชั้นเตรียมอุดมศึกษาแผนกอักษรศาสตร์ นับเป็นโรงเรียนต่างจังหวัดแห่งแรกที่เปิดสอนทั้งสองแผนก นายดำรง มัธยนันท์ เป็นอาจารย์ใหญ่ 
* ** [[พ.ศ._2490|พ.ศ. 2490]]**  โรงเรียนได้รับคัดเลือกจากกรมวิสามัญศึกษาเป็นโรงเรียนประเคราะห์ (Project School) ของโครงการพัฒนาการศึกษา เรียกย่อ ๆ ว่า ค.พ.ศ.  (General Education Development Project G.E.D.)
* ** [[พ.ศ._2506|พ.ศ. 2506]]**  กรมวิสามัญศึกษาได้สั่งให้เปิดสอนเป็นโรงเรียนมัธยมแบบประสม (Comprehensive School) โดยเริ่มรับนักเรียนชั้น ม.ศ. 1 จำนวน 8 ห้อง
* ** [[พ.ศ._2510|พ.ศ. 2510]]**  โรงเรียนได้ย้ายจากสถานที่เดิม ณ บ้านแสนสุข มาอยู่ ณ ที่ตั้งในปัจจุบัน **เลขที่ 1753 ถนนมิตรภาพ ตำบลในเมือง (เดิมคือ ตำบลบ้านใหม่) อำเภอ เมือง [[จังหวัดนครราชสีมา]]** มีเนื้อที่ 176 ไร่ 3 งาน 14 ตารางวา นายคณิต พุทธิรัตน์ เป็นอาจารย์ใหญ่
* ** [[พ.ศ._2511|พ.ศ. 2511]]**  โรงเรียนได้รับการคัดเลือกให้เข้าโครงการมัธยมแบบประสม แบบที่ 1 (คมส.1) (Comprehensive School) โดยจัดหลักสูตรให้กว้างขวางเพื่อให้นักเรียนที่มีความสามารถและความสนใจแตกต่างกันได้เลือกเรียนตามสาขาวิชาต่างๆ ที่สนใจและถนัดในหลักสูตร มีทั้งวิชาสามัญที่นักเรียนจำเป็นต้องเรียน และมีวิชาที่นักเรียนเลือกเรียนได้ตามความถนัดและความสนใจของแต่ละคนทั้งด้านวิชาสามัญและวิชาชีพ
* ** [[พ.ศ._2517|พ.ศ. 2517]]**  **นายคณิต พุทธิรัตน์ อาจารย์ใหญ่ได้รับพระกรุณาโปรดเกล้าโปรดกระหม่อมแต่งตั้งให้เป็นผู้อำนวยการโรงเรียนชั้นพิเศษ** เปิดสอนนักศึกษาผู้ใหญ่ ระดับ 5 เรียกว่า **โรงเรียนผู้ใหญ่ราชสีมาวิทยาลัย** ระหว่าง พ.ศ. 2471 ถึง พ.ศ. 2525 โรงเรียนเปิดรับเฉพาะนักเรียนชาย จึงมีชื่อเรียกอีกอย่างหนึ่งว่า**โรงเรียนประจำจังหวัดชาย**
* ** [[พ.ศ._2526|พ.ศ. 2526]]**  เปิดรับนักเรียนหญิงในระดับชั้นมัธยมศึกษาตอนปลายเป็นต้นมา จึงเป็นโรงเรียนสหศึกษาในระดับชั้นมัธยมศึกษาตอนปลาย ส่วนระดับชั้นมัธยมศึกษาตอนต้นยังคงเปิดรับเฉพาะนักเรียนชาย *นายมาโนช ปานโต เป็นผู้อำนวยการโรงเรียน*
* ** [[พ.ศ._2531|พ.ศ. 2531]]**  *วงโยธวาทิตโรงเรียนราชสีมาวิทยาลัย ได้รับรางวัลชนะเลิศแห่งประเทศไทยรับถ้วยพระราชทานของ *'พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร** ''ซึ่งนับเป็นปีสุดท้ายของการประกวดที่กำหนดให้มีถ้วยรางวัลพระราชทานประเภทเดียว ได้รับรางวัลโรงเรียนดีเด่น รางวัลพระราชทานโรงเรียนมัธยมศึกษาขนาดใหญ่ของเขตการศึกษา 11 ''นายสุชาติ สุประกอบ เป็นผู้อำนวยการโรงเรียน''

* ** พ.ศ. 2532**  **วงโยธวาทิตของโรงเรียนเข้าร่วมประกวดดนตรีโลก ณ เมืองเกอร์กาเด ประเทศเนเธอร์แลนด์ ได้รับรางวัลเหรียญทองประเภทดิสเพลย์และมาร์ชชิ่ง** ''นายสุชาติ สุประกอบ เป็นผู้อำนวยการโรงเรียน''
* ** พ.ศ. 2533**  โรงเรียนได้รับเชิญจากกระทรวงศึกษาธิการและวัฒนธรรม[[ประเทศญี่ปุ่น]] ให้ไปร่วมแสดงวงโยธวาทิต และศิลปะการแสดง
* ** พ.ศ. 2534**  **วงโยธวาทิตของโรงเรียนเข้าร่วมประกวดดนตรีโลก ณ เมืองเกอร์กาเด ประเทศเนเธอร์แลนด์ ได้รับรางวัลเหรียญทองประเภทดิสเพลย์และมาร์ชชิ่ง** ''นายชวลิต ตัณฑเศรณีวัฒน์ เป็นผู้อำนวยการโรงเรียน''
* ** พ.ศ. 2535**  เปิดโรงเรียนสาขารับนักเรียนชั้นมัธยมศึกษาปีที่ 1 เป็นสหศึกษา
* ** พ.ศ. 2536**  โรงเรียนแบ่งพื้นที่จำนวน 14 ไร่ ให้กองการศึกษาพิเศษ กรมสามัญศึกษา จัดตั้งเป็น**โรงเรียนศึกษาพิเศษนครราชสีมา (โรงเรียนนครราชสีมาปัญญานุกูล)** เปิดสอนนักเรียนที่มีความบกพร่องทางสติปัญญา และบกพร่องทางการได้ยิน ตั้งแต่ชั้นมัธยมศึกษาปีที่ 1 ถึง 3
* ** พ.ศ. 2537**  โรงเรียนสาขาได้จัดตั้งเป็น**โรงเรียนราชสีมาวิทยาลัย 2** (ปัจจุบัน คือ [http://www.urrw.ac.th/ โรงเรียนอุบลรัตนราชกัญญาราชวิทยาลัย นครราชสีมา]) และย้ายไปทำการสอน ณ ที่แห่งใหม่ ตั้งแต่ภาคเรียนที่ 2 ปีการศึกษา 2540
* ** พ.ศ. 2538**  ''นายสุจินต์ แซ่ตั้ง'' ได้รับรางวัลเหรียญเงินจากการแข่งขันคณิตศาสตร์โอลิมปิค ณ [[ประเทศแคนาดา]] (ซึ่งนับว่าเป็นเหรียญเงินเหรียญแรกของประเทศไทยในสาขาวิชาคณิตศาสตร์)
* ** พ.ศ. 2540**  โรงเรียนได้งบประมาณสร้างอาคารเรียน 7 ชั้น ชื่อว่า "อาคารเฉลิมพระเกียรติ 6 รอบพระชนมพรรษา" 
* ** พ.ศ. 2544**  ''นายอุดม พรมพันธ์ใจ'' ดำรงตำแหน่งผู้อำนวยการโรงเรียน
* ** พ.ศ. 2545**  จัดตั้งหอสมุด IT, หลังคาคลุมทางเดินเท้า ถมดิน และปรับสนามกีฬาให้เป็นขนาดมาตรฐาน
* ** พ.ศ. 2546**  พัฒนาการเรียนการสอนทุกกลุ่มสาระการเรียนรู้ และพัฒนาห้องเรียนพิเศษ รวมทั้งห้องประชุมอาคารเฉลิมพระเกียรติ 6 รอบพระชนมพรรษา
* ** พ.ศ. 2547**  โรงเรียนพัฒนาระบบบริหารให้สอดคล้องกับการปฏิรูปการศึกษา เพื่อมุ่งเน้นสู้ความเป็นเลิศในทุกๆ ด้าน
* ** พ.ศ. 2548**  จัดให้มีกลุ่มนักเรียนชั้นมัธยมศึกษาปีที่ 1 ที่มีความสามารถพิเศษทางคณิตศาสตร์ จำนวน 1 ห้องเรียน พร้อมทั้งจัดตั้งห้องปฏิบัติการพิเศษทางด้าน[[คณิตศาสตร์]]
* ** พ.ศ. 2549**  ได้เปิดทำการสอนห้องเรียน School in school เป็นห้องเรียนวิทยาศาสตร์ ในระดับชั้นมัธยมศึกษาปีที่ 1 ของโรงเรียน จำนวน 1 ห้องเรียน, ปิดรับนักเรียนหญิง พร้อมเข้าสู่โรงเรียนชายล้วน (อีกครั้ง) ในปีการศึกษา 2551 ปรับพื้นที่ศูนย์กีฬาให้เป็นสนามตะกร้อ สนามเทนนิส สนามบาสเก็ตบอล ในระดับมาตรฐาน มูลนิธิสมเด็จพุฒาจารย์ (โต พรหมรังสี) เมตตาบารมี โดย คุณ[[สรพงศ์ ชาตรี]] [[(กรีพงศ์ เทียมเศวต)]] จัดสร้างสวนหน้าโรงเรียน มอบพระประธาน ปางสุโขทัย 29 นิ้ว 1 องค์ รูปหล่อเหมือนสมเด็จโต 1 องค์ จัดสร้างห้องพุทธศาสน์ เปิดใช้ต้นปี [[พ.ศ. 2550]]

* ** พ.ศ. 2550**  โรงเรียนเข้าร่วม[[โครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย]]ของ[[กระทรวงวิทยาศาสตร์และเทคโนโลยี (ประเทศไทย)|กระทรวงวิทยาศาสตร์และเทคโนโลยี]] ([[โครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย|โครงการ วมว.]]) โดยร่วมกับ[[มหาวิทยาลัยเทคโนโลยีสุรนารี|มหาวิทยาลัยเทคโนโลยีสุรนารี]] จำนวน 1 ห้องเรียน (ทั่วประเทศมี 4 โรงเรียน โดยโรงเรียนเป็นโรงเรียนสังกัด[[สำนักงานคณะกรรมการการศึกษาขั้นพื้นฐาน|สพฐ.]] ได้เปิดทำการสอนห้องเรียน English-Technology (ET) เป็นห้องเรียน[[ภาษาอังกฤษ]] ในระดับชั้น มัธยมศึกษาปีที่ 1 ของโรงเรียน และเปิดห้องเรียน คู่ขนานของโรงเรียนราชสีมาวิทยาลัย ในระดับชั้นมัธยมศึกษาปีที่ 4 ซึ่งมีนักเรียน 35 คน เป็นนักเรียนชายล้วนทั้งหมด

* ** พ.ศ. 2551** [[ทูลกระหม่อมหญิงอุบลรัตนราชกัญญา_สิริวัฒนาพรรณวดี|ทูลกระหม่อมหญิงอุบลรัตนราชกัญญา สิริวัฒนาพรรณวดี ]] เสด็จพระราชดำเนินทรงเปิดศูนย์เพื่อนใจวัยรุ่น To Be Number One Friend Corner ในวันที่ 15 กรกฎาคม พ.ศ. 2551
* ** พ.ศ. 2552** [[สมเด็จเจ้าฟ้าฯ กรมพระศรีสวางควัฒน วรขัตติยราชนารี|สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี]] เสด็จพระราชดำเนินทรงเปิดป้ายอาคารวิทยาศาสตร์ ในวันที่ 4 มิถุนายน พ.ศ. 2552 และเมื่อวันที่ 3 มิถุนายน พ.ศ. 2552 โรงเรียนราชสีมาวิทยาลัยได้ทำการตั้งเสาธงใหม่สูง 37 เมตร โดยใช้ฤกษ์ในการตั้งเวลา 09.19 น.  นับได้ว่าเป็นเสาธงของสถานศึกษาระดับต่ำกว่าอุดมศึกษาที่มีขนาดใหญ่ที่สุด
* ** พ.ศ. 2553**  ''นายอุทัย หวังอ้อมกลาง'' เข้าดำรงตำแหน่งผู้อำนวยการโรงเรียน พัฒนาอาคารสถานที่ สร้างบ้านคุณย่าโม สนามมวยผวนกาญจนกาศ และอาคารโดม 111 ปี โรงเรียนราชสีมาวิทยาลัย
* ** พ.ศ. 2554** จัดการเรียนการสอนใช้หลักสูตรมาตรฐานสากล (World Class Standard School)
* ** พ.ศ. 2556** โรงเรียนราชสีมาวิทยาลัย และ สพม.31 ได้รับเกียรติให้เป็นเจ้าภาพจัดการแข่งขันกีฬานักเรียนการศึกษาขั้นพื้นฐาน **สพฐ.เกมส์ 2555 ครั้งที่ 2 รอบชิงชนะเลิศ** นักเรียนราชสีมาวิทยาลัยที่คว้าแชมป์ประเทศไทย ได้รับรางวัลชนะเลิศ เหรียญทอง การแข่งขันหุ่นยนต์ว่ายน้ำอัตโนมัติควบคุมด้วยอุปกรณ์สื่อสารไร้สายสมัยใหม่ ในรายการ 2012 **Thailand Swimming Robot** ในงาน **ZEER Robotic Open 2013** พิธี**เปิดธนาคารโรงเรียนราชสีมาวิทยาลัย ธนาคารโรงเรียนลำดับที่ 776** ของประเทศ (โดยได้รับการสนับสนุนจากธนาคารออมสิน)

* ** พ.ศ. 2557** [[หม่อมหลวงปนัดดา ดิศกุล]] ให้เกียรติบรรยายพิเศษและมอบเหรียญที่ระลึกกรมพระยาดำรงราชานุภาพ  พิธีเปิด**อาคาร 113 ปี โรงเรียนราชสีมาวิทยาลัย** (อาคารหอประชุม-โรงอาหารอเนกประสงค์) ถือเป็นอาคารโรงอาหารอเนกประสงค์ขนาดใหญ่ที่สุดในอาเซียน และ ''นายบุญเลิศ พ่วงเพ็ชร'' เข้าดำรงตำแหน่งผู้อำนวยการโรงเรียน
* ** พ.ศ. 2564** [[สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี]]  เสด็จพระราชดำเนินทรงเปิด "อาคารสิริสีมาพัฒน์" เป็นอาคารเรียน 3 ชั้น สร้างขึ้นทดแทนหลังเดิมที่ชำรุดใช้งานมานาน ได้รับพระราชทานนามว่า "อาคารสิริสีมาพัฒน์" มีความหมายว่า อาคารที่เป็นแหล่งความเจริญและความเป็นมงคล และได้รับพระราชทานพระราชานุญาตให้เชิญอักษรพระนามาภิไธย "สธ" ประดับที่ป้ายชื่ออาคาร ในวันที่ 23 พฤศจิกายน พ.ศ. 2564
* **พ.ศ. 2567** **โรงเรียนราชสีมาวิทยาลัย** ได้รับรางวัลสถาบันการศึกษาหน้าใหม่ โดยได้เข้าร่วมการประกวดโครงงานในรอบชิงชนะเลิศเป็นครั้งแรก จาก**การประกวดโครงงานของนักวิทยาศาสตร์รุ่นเยาว์ ครั้งที่ 26 (YSC 2024)** ณ บ้านวิทยาศาสตร์สิรินธร [[อุทยานวิทยาศาสตร์ประเทศไทย]] จังหวัดปทุมธานี จาก[[สำนักงานพัฒนาวิทยาศาสตร์และเทคโนโลยีแห่งชาติ]] (สวทช.) และ[[สำนักงานการวิจัยแห่งชาติ]] (วช.)

== รายนามผู้บริหาร ==
{|class="wikitable" 


== อาคารสถานที่ภายในสถานศึกษา ==
[[ไฟล์:STS 001 Butea monosperma.jpg|thumbnail|right|ต้นทองกวาว (ดอกจาน) ต้นไม้ประจำโรงเรียนราชสีมาวิทยาลัย]]
* **อาคารสิริสีมาพัฒน์** เป็นอาคาร 4 ชั้น เป็นอาคารเรียนห้องพิเศษ
** ห้องเรียนโครงการพิเศษ
** ห้องประชาสัมพันธ์
** ห้องแนะแนว
* **อาคาร 2 หรืออาคารเฉลิมพระเกียรติ 6 รอบพระชนมพรรษา** เป็นอาคาร 7 ชั้น ประกอบด้วย ศูนย์ถ่ายเอกสาร, ห้อง[[ดนตรีไทย|ดนตรีไทย]], ศูนย์คอมพิวเตอร์, ห้องกลุ่มงานบริหารบุลคล, ห้องกลุ่มงานบริหารวิชาการ, ห้องเรียนวิทยาศาสตร์แบบพิเศษ, ห้องประชุมอเนกประสงค์, ห้องพิพิธภัณฑ์พืช, ห้องผู้อำนวยการ, จัดเป็นห้องเรียนกลุ่มสาระการเรียนรู้วิทยาศาสตร์ 
* **อาคาร 3** เป็นอาคาร 3 ชั้น จัดเป็นห้องเรียนกลุ่มสาระการเรียนรู้สังคมศึกษา ศาสนา และวัฒนธรรม
* **อาคาร 4** เป็นอาคาร 3 ชั้น จัดเป็นห้องเรียนกลุ่มสาระการเรียนรู้ภาษาไทย
* **อาคาร 5** เป็นอาคาร 2 ชั้น จัดเป็นห้องเรียนกลุ่มสาระการเรียนรู้วิชาธุรกิจ
* **อาคาร 6** เป็นอาคาร 3 ชั้น จัดเป็นห้องเรียนกลุ่มสาระการเรียนรู้ภาษาต่างประเทศ
* **อาคาร 7** เป็นอาคาร 4 ชั้น จัดเป็นห้องเรียนกลุ่มสาระการเรียนรู้คณิตศาสตร์
* **อาคารศิลปศึกษา** จัดเป็นห้องเรียนกลุ่มสาระการเรียนรู้ศิลปศึกษา มีรูปปั้น[[พระวิษณุ]]กรรมอยู่ด้านหน้า
* **อาคารศูนย์เกษตรกรรม** มี 2 ห้องเรียน และมีอาคารศูนย์เกษตรเพื่อประสานงานดูแลรับผิดชอบเนื้อที่ 80 ไร่  ซึ่งเป็นแปลงไม้ดอก ไม้ประดับ และสวนพฤกษศาสตร์ราชสีมาวิทยาลัยรวมทั้งสัตว์เลี้ยงต่าง ๆ
* **อาคารศูนย์กีฬาราชสีมาวิทยาลัย**
** **ชั้นบน** เป็นสนามบาสเกตบอลมีอัฒจันทร์รอบด้านทั้ง 4 ด้าน จุคนได้ประมาณ 800 คน
** **ชั้นล่าง** เป็นห้องพักอาจารย์ ห้องเก็บตัวนักกีฬา ห้องเรียน และยังใช้เป็นศูนย์ทดสอบสมรรถภาพทางร่างกาย
* **อาคารกิจกรรมลูกเสือ** อยู่ทางทิศตะวันออกของอาคารศิลปศึกษา
* **อาคารหอประชุม 90 ปี** ชั้นบนเป็นหอประชุมใช้ในการจัดงาน-พิธีต่าง ๆ และชั้นล่างเป็นห้องสมุดของโรงเรียน
* **อาคาร 80 ปี ราชสีมาศิษยานุสรณ์** เป็นอาคารจากการจัดงานครบรอบ 80 ปี ของโรงเรียนราชสีมาวิทยาลัย จัดสำหรับเป็นที่ประดิษฐานท่าน[[ท้าวสุรนารี]] (องค์ต้นแบบองค์ที่อนุเสาวรีย์ท้าวสุรนารีปั้นโดย[[ศิลป์ พีระศรี|ศาสตราจารย์ศิลป์ พีระศรี]] และปัจจุบันได้ทำการย้ายสถานที่ประดิษฐานท่าน[[ท้าวสุรนารี]]ไปอยู่ ณ ศาลาใหม่หน้าบริเวณทางเข้าโรงเรียน)  และที่ทำการกองบังคับการกรมนักศึกษาวิชาทหารโรงเรียนราชสีมาวิทยาลัยมณฑลทหารบกที่ 21
* **อาคารธรรมสถาน** ใช้เป็นที่ปฏิบัติกิจกรรมทางศาสนาและเรียนวิชา[[พระพุทธศาสนา|พระพุทธศาสนา]] เป็นที่ประดิษฐาน **พระพุทธราชสีมามงคลชัย**พระพุทธรูปประจำโรงเรียน  รวมทั้งใช้เป็นอาคารประชุมอเนกประสงค์
* **เรือนพยาบาล** เป็นอาคารที่ ม.ศ.5 รุ่นสุดท้ายหาทุนสร้างให้เป็นอนุสรณ์สำหรับใช้บริการตรวจสุขภาพและปฐมพยาบาลเบื้องต้น มีห้องผ่าตัดขนาดเล็ก
* **โรงอาหาร** ใช้เป็นที่รับประทานอาหารกลางวันของนักเรียน (พ.ศ. 2509-2554)
* **โรงอาหารใหม่** ใช้เป็นที่รับประทานอาหารกลางวันของนักเรียน (พ.ศ. 2535-2554) 
* **ศาลากฤษณ์ จันทนโรจน์** ตั้งอยู่หน้าอาคาร 80 ปี ราชสีมาศิษยานุสรณ์ **อาจารย์จินตนา จันทนโรจน์** สร้างให้เป็นอนุสรณ์ให้ **นายกฤษณ์ จันทนโรจน์**
* **สำนักงานพัสดุ** ตั้งอยู่ด้านทิศตะวันออกของอาคาร 1
* **อาคารอุตสาหกรรม** ใช้เป็นสถานที่เรียนของกลุ่มสาระการเรียนรู้การงานอาชีพและเทคโนโลยี แบ่งสายงานดังนี้
** **อาคารโรงงาน 1** แผนกช่างเขียนแบบ
** **อาคารโรงงาน 2** แผนกช่างยนต์และแผนกช่างโลหะ
** **อาคารโรงงาน 3** แผนกช่างไฟฟ้าและแผนกช่างไม้ก่อสร้าง
** **อาคารโรงงาน 4** แผนกคหกรรม 
* **ศาลาพระอาจารย์ศุภชัย อัคฺคธมฺโม** เป็นที่ตั้งสำนักงานสภาผู้ปกครองและครูแห่งประเทศไทย สาขาภาคตะวันออกเฉียงเหนือและกลุ่มงานกิจการนักเรียน
* **สวนป่า** ใช้เป็นที่เรียนกิจกรรม[[การลูกเสือ|ลูกเสือ]]
* **อาคารสำนักงานโครงการป้องกันและแก้ไขปัญหายาเสพติด To be Number One** ตั้งอยู่บริเวณใต้อาคาร 2 ตรงกลางอาคาร
* **อาคารสำนักงานคณะกรรมการนักเรียน** เป็นห้องปฏิบัติงานของคณะกรรมการนักเรียน
* **ศูนย์ครอบครัวพอเพียง** เป็นห้องปฏิบัติงานขับเคลื่อนพันธกิจทั้ง 5 ด้าน สืบสานพระราชปณิธานของในหลวงรัชกาลที่ 9
* **ศูนย์เพื่อนใจวัยรุ่น (Friend Corner) ชั้นหนึ่ง อาคารเฉลิมพระเกียรติ 6 รอบพระชนมพรรษา
* **ห้องพุทธศาสน์**ชั้นหนึ่ง อาคารเฉลิมพระเกียรติ 6 รอบพระชนมพรรษา ประดิษฐาน พระพุทธรังสีราชสีมามงคลและรูปหล่อสมเด็จพระพุฒาจารย์ (โต พรหมรังสี)
* **อาคาร 111 ปีราชสีมาวิทยาลัย** เป็นลานอเนกประสงค์ มีหลังคาครอบขนาดใหญ่ เป็นอาคารที่ตั้งอยู่บริเวณหน้าโรงเรียนซึ่งครอบคลุมบริเวณสนามเทนนิส, สนามฟุตบอล, สนามบาสเกตบอล, สนามเซปักตระกร้อ และสนามวอลเลย์บอลเดิมของโรงเรียน
* **อาคารโรงอาหาร 113 ปีราชสีมาวิทยาลัย** เป็นโรงอาหารที่ขึ้นชื่อว่าใหญ่ที่สุดใน ASEAN ขนาด 2 ชั้น 
****ชั้นบน** ใช้เป็นที่รับประทานอาหารกลางวันของนักเรียน 
****ชั้นล่าง** ใช้เป็นห้องเรียน ห้องประชุม ธนาคารโรงเรียน สำนักงานศูนย์ครอบครัวพอเพียง ห้องสมาคมนักเรียนเก่า สำนักงานพัสดุ สำนักงานสภานักเรียน มินิมาร์ทซันดิว และสำนักงานกิจกรรมพัฒนาผู้เรียน

## แผนการเรียนพิเศษ
**มัธยมศึกษาตอนต้น**
* ความสามารถพิเศษทางด้านคณิตศาสตร์ (Gifted Mathematics Student Project)
* ความสามารถพิเศษทางด้านวิทยาศาสตร์ (science in School)
* ความสามารถพิเศษทางด้านภาษาอังกฤษ (English Program)
* ความสามารถพิเศษทางด้านวิทยาศาสตร์และคณิตศาสตร์ ตามหลักสูตร สสวท. และ สอวน.
*ห้องเรียน Cadet (เตรียมความพร้อมเพื่อมุ่งสู่การเข้าเรียนในโรงเรียนเตรียมทหาร)
*ห้องเรียนพิเศษ วิทยาศาสตร์ คณิตศาสตร์ เทคโนโลยี และ สิ่งแวดล้อม (SMTE)

**มัธยมศึกษาตอนปลาย**
* ห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย ของกระทรวงวิทยาศาสตร์และเทคโนโลยี (โครงการ วมว.)  โดยจัดร่วมกับมหาวิทยาลัยเทคโนโลยีสุรนารี (บังคับให้เปิดแบบสหศึกษาเพียงโครงการเดียวของโรงเรียน) เปิดสอนในระดับมัธยมศึกษาตอนปลาย
* ห้องเรียนพิเศษนักเรียนที่มีความสามารถพิเศษทางวิทยาศาสตร์และคณิตศาสตร์ (โครงการ พวค.) เปิดการเรียนการสอนในระดับมัธยมศึกษาตอนปลาย โดยเปิดรับนักเรียนไม่เกิน 72 คน จำนวน 2 ห้อง

## บุคคลมีชื่อเสียง ที่จบการศึกษาจากโรงเรียนราชสีมาวิทยาลัย

* พลอากาศเอกชลิต พุกผาสุข องคมนตรี อดีตผู้บัญชาการทหารอากาศ 
* พลเอก ธวัชชัย สมุทรสาคร อดีตแม่ทัพภาคที่ 2
* รองศาสตราจารย์ ชัยวัฒน์ คุประตกุล หรือ ชัยคุปต์ - นักวิทยาศาสตร์ นักเขียน
* ผู้ช่วยศาสตราจารย์ ดร.เชาวน์ดิศ อัศวกุล - นักวิชาการโทรคมนาคม
* รองศาสตราจารย์ ดร.ประดิษฐ์  วรรณรัตน์ รองอธิการบดีฝ่ายวิชาการ สถาบันบัณฑิตพัฒนบริหารศาสตร์
* สกุล ศรีพรหม ผู้พิพากษาสมทบ ศาลคดีเด็กและเยาวชน จังหวัดนครราชสีมา, นายกสมาคมส่งเสริมกีฬาจังหวัดนครราชสีมา คนแรก อดีตสมาชิกสภาผู้แทนราษฎร จังหวัดนครราชสีมา 8 สมัย ดำรงตำแหน่ง รัฐมนตรีช่วยว่าการกระทรวงศึกษาธิการ 2 สมัย และ ตำแหน่ง เลขาธิการนายกรัฐมนตรี, ประธานมูลนิธิวัฒนธรรมแห่งชาติ
* นายแพทย์วรรณรัตน์ ชาญนุกูล ส.ส.จังหวัดนครราชสีมา เขต 1 และรัฐมนตรีว่าการกระทรวงอุตสาหกรรม
* บุญจง วงศ์ไตรรัตน์  ส.ส.จังหวัดนครราชสีมา เขต 6 และ อดีตรัฐมนตรีช่วยว่าการกระทรวงมหาดไทย
* สุนทร จันทร์รังสี อดีตสมาชิกสภาร่างรัฐธรรมนูญ พ.ศ. 2550
* จำลอง ครุฑขุนทด อดีต ส.ส.จังหวัดนครราชสีมา และ อดีตรัฐมนตรีช่วยว่าการกระทรวงศึกษาธิการ
* บัณฑิต เอื้ออาภรณ์ อดีตอธิการบดีจุฬาลงกรณ์มหาวิทยาลัย
* อนุสรณ์ เอี่ยมสะอาด รองโฆษกประจำสำนักนายกรัฐมนตรี ปัจจุบันดำรงตำแหน่งรองหัวหน้าพรรคเพื่อไทย (รุ่น 88)
* เกียรติพงษ์ รัชตเกรียงไกร อดีตนักวอลเลย์บอลทีมชาติไทย (อดีตหัวหน้าโค๊ชนักกีฬาวอลเลย์บอลหญิงทีมชาติไทย)
* ศิวรักษ์ เทศสูงเนิน ผู้รักษาประตูทีมชาติไทย
* ทรนง ศรีเชื้อ- ผู้กำกับภาพยนตร์ (กลกามแห่งความรัก, 2022 สึนามิ วันโลกสังหาร ฯลฯ)
* เทวัญ ทรัพย์แสนยากร - นักดนตรี
* พงษ์เทพ กระโดนชำนาญ - นักร้องเพลงเพื่อชีวิต (รุ่น 67)
* สีเผือก คนด่านเกวียน (อิศรา อนันตทัศน์) - นักร้องเพลงเพื่อชีวิต (รุ่น 67)
* ประจิม วงศ์สุวรรณ (สยุมภู ทศพล) -  นักเขียนนวนิยาย เจ้าของงานเขียนเรื่อง "กองพันปิศาจ" และ "ค่ายนรกเดียนเบียนฟู"
* วิสา คัญทัพ – กวี และศิลปินเพลงเพื่อชีวิต 
* มนัสวิน นันทะเสน (ติ๊ก ชีโร่) - นักแสดง นักร้อง
* ธัญญ์วาริน สุขะพิสิษฐ์ (ชื่อเดิม : ชุมพล ทองทาบ)(กอล์ฟ) - นักแสดง และได้รับเลือกเป็นนายกสมาคมผู้กำกับภาพยนตร์ไทย ปี 2555 และมีผลงานล่าสุดเรื่องไม่ได้ขอให้มารัก และเป็นอดีตสมาชิกสภาผู้แทนราษฎรพรรคก้าวไกล (ราชสีห์ รุ่นที่ 87)
* ธนา สุทธิกมล (ออย) - ศิลปิน นักร้อง นักแสดง
* พัศวุฒิ ศิริอำพันธ์กุล (เป้) - นักร้องนำวง เคลิ้ม (วงดนตรี)
* วงศกร ปรมัตถากร (นิว วงศกร) - นักแสดง
* คณิศ ปิยะปภากรกูล (ชื่อเดิม : จักรกฤษ ดาบสันเฑียะ) (เต็งหนึ่ง) - ดัชชี่บอย 2007 อดีตสมาชิกวง  B.O.Y. (รุ่น 100) 
* นันทิตา ฆัมภิรานนท์ (เบลล์) - นักร้อง
* วรุตม์-วราวุติ บราวน์ (บ๊อบ-เบน) - นักแสดง, นายแบบ (รุ่น 100) https://mgronline.com/drama/detail/9640000067554
*ธนานนท์ ปฏิญญาศักดิกุล (อาร์ม) - วิศวกรซอฟต์แวร์ บริษัท เอเอ็มดี สหรัฐอเมริกา, นักรีวิวเกม และ ยูทูปเบอร์ 9arm (ราชสีห์ รุ่นที่ 104) 
*ธนรัชต์ ปฏิญญาศักดิกุล (เอม) - นักศึกษาคณะแพทยศาสตร์ มหาวิทยาลัยขอนแก่น รุ่นที่ 47, ติวเตอร์วิชาชีววิทยา และ ยูทูปเบอร์ Aimmuno (ราชสีห์ รุ่นที่ 114) 
*วิเชียร จันทรโณทัย - อดีตผู้ว่าราชการจังหวัดนครราชสีมา
*ศิวณัฐ แสงรัตนพงษ์ - อดีตศิลปินลูกกรุง
*ฉัตร สุภัทรวณิชย์ (ต่อ) - สมาชิกสภาผู้แทนราษฎรเขต 1 อำเภอเมือง จังหวัดนครราชสีมา พรรคก้าวไกล และ พรรคประชาชน (รุ่นที่ 86)
*ศุทธสิทธิ์ พจน์ฐศักดิ์ (ชื่อเดิม : พลปกรณ์ ขบพิมาย)(แม็กกี้) - อดีตนักร้อง นักแสดง สมาชิกสภาผู้แทนราษฎรเขต 3 อำเภอเมือง จังหวัดนครราชสีมา พรรคก้าวไกล และ พรรคประชาชน (รุ่นที่ 97)
*ปัญญาณัฏฐ์ ณัธญาธรนินน์ (ครูเบน) - ข้าราชการครู แฟนพันธุ์แท้สงครามโลกครั้งที่ 2 และแอดมินเพจ Kruben War History 
*ดร.จงรัก วัชรินทร์รัตน์ อดีตอธิการบดีมหาวิทยาลัยเกษตรศาสตร์ (รุ่นที่ 81)
*อธึกกิต แสวงสุข - สื่อมวลชนอาวุโส ฉายา"ใบตองแห้ง" (รุ่น 70)

* ดร.วินัย พงศ์ศรีเพียร - เมธีวิจัยอาวุโส    อดีตอาจารย์ คณะอักษรศาสตร์ มหาวิทยาลัย ศิลปากร 

## อ้างอิง

## แหล่งข้อมูลอื่น
* เว็บไซต์เว็บไซต์โรงเรียนราชสีมาวิทยาลัย 
* สมาคมนักเรียนเก่าราชสีมาวิทยาลัย (ส.น.ร.)  

หมวดหมู่:โรงเรียนในอำเภอเมืองนครราชสีมา
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:โรงเรียนประจำจังหวัด
หมวดหมู่:โรงเรียนชายในประเทศไทย
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครราชสีมา
หมวดหมู่:โรงเรียนที่ก่อตั้งในปี พ.ศ. 2442
หมวดหมู่:ก่อตั้งในสยามในปี พ.ศ. 2442